রায়ান্‌স ডটার () হল ডেভিড লিন পরিচালিত ১৯৭০ সালের ব্রিটিশ মহাকাব্যিক প্রণয়মূলক নাট্যধর্মী চলচ্চিত্র। গুস্তাভ ফ্লোবেরের ১৮৫৭ সালের উপন্যাস মাদাম বোভারি-এর ছায়া অবলম্বনে চলচ্চিত্রটির চিত্রনাট্য লিখেছেন রবার্ট বোল্ট। এতে শ্রেষ্ঠাংশে অভিনয় করেছেন রবার্ট মিচাম ও সারা মাইলস। এটি চার্লস ও রোজি নামে এক আইরিশ দম্পতির গল্প যেখানে স্ত্রী রোজি প্রথম বিশ্বযুদ্ধ চলাকালে একজন ব্রিটিশ অফিসারের সাথে প্রেমে জড়ালে তাদের জীবন বিপর্যস্ত হয়।"ভ্যারাইটি"  Film Review; ১১ নভেম্বর ১৯৭০, পৃষ্ঠা ১৫।The Irish Filmography 1896–1996; রেড মাউন্টেন প্রেস; ১৯৯৬, পৃষ্ঠা ১৮০। ১৯১৭ সালের আগস্ট থেকে ১৯১৮ সালের জানুয়ারি মাস সময়ে আয়ারল্যান্ডের দূরবর্তী উপকূলীয় গ্রামে প্রেক্ষাপটে নির্মিত চলচ্চিত্রটি ভালোবাসা, বিশ্বাসঘাতকতা ও রাজনৈতিক অস্থিরতার মত বিষয়বস্তু তুলে ধরে। এতে পার্শ্ব চরিত্রে অভিনয় করেন জন মিলস, ক্রিস্টোফার জোন্স, ট্রেভর হাওয়ার্ড ও লিও ম্যাকার্ন।  চলচ্চিত্রটি ১৯৭০ সালে প্রেক্ষাগৃহে মুক্তি পায়। চিত্রগ্রাহক ফ্রেডি ইয়াং এটি সুপার প্যানাভিশন ৭০ চিত্রধারণ করেন এবং এতে সুরারোপ করেন মোরিস জার। মুক্তির পর বেশিরভাগ নেতিবাচক পর্যালোচনা লাভ করলেও চলচ্চিত্রটি ব্যবসায়িকভাবে সফল হয় এবং ১৩.৩ মিলিয়ন মার্কিন ডলার নির্মাণব্যয়ের বিপরীতে ৩১ মিলিয়ন মার্কিন ডলার আয় করে সে বছরের ৮ম সর্বোচ্চ আয়কারী চলচ্চিত্র হয়ে ওঠে।হল, এস. ও নিল, এস. Epics, spectacles, and blockbusters: a Hollywood history (p. 181). ওয়েন স্টেট ইউনিভার্সিটি প্রেস, ডেট্রয়েট; ২০১০; ।  রায়ান্‌স ডটার চলচ্চিত্রটি ৪৩তম একাডেমি পুরস্কারে চারটি মনোনয়ন থেকে শ্রেষ্ঠ পার্শ্ব অভিনেতা (মিলস) ও শ্রেষ্ঠ চিত্রগ্রহণ (ইয়াং) বিভাগে দুটি পুরস্কার এবং ২৮তম গোল্ডেন গ্লোব পুরস্কারে তিনটি মনোনয়ন থেকে শ্রেষ্ঠ পার্শ্ব অভিনেতা - চলচ্চিত্র (হাওয়ার্ড) বিভাগে একটি পুরস্কার লাভ করে।  অভিনয়শিল্পীদল  রবার্ট মিচাম - চার্লস শফনেসি  সারা মাইলস - রোজি রায়ান  ট্রেভর হাওয়ার্ড - ফাদার হিউ কলিন্স  জন মিলস - মাইকেল  ক্রিস্টোফার জোন্স - মেজর র‍্যান্ডলফ ডোরিয়ান  লিও ম্যাকার্ন - টমাস রায়ান  ব্যারি ফস্টার - টিম ওলিয়ারি  জেরাল্ড সিম - ক্যাপ্টেন স্মিথ  এভিন ক্রোলি - মোরিন ক্যাসিডি  ম্যারি কিন - মিসেস ম্যাকার্ডল  আর্থার ওসালিভ্যান - জো ম্যাকার্ডল  ব্রায়ান ওহিগিন্স - কনস্টেবল ওকনর  ব্যারি জ্যাকসন - করপোরাল  মুক্তি চলচ্চিত্রটি ১৯৭০ সালের ৯ নভেম্বর যুক্তরাজ্যের প্রেক্ষাগৃহে মুক্তি পায়।  এমপিএএ রেটিং মোশন পিকচার অ্যাসোসিয়েশন অব আমেরিকা (এমপিএএ) শুরুতে রায়ান্‌স ডটার চলচ্চিত্রটিকে "আর" রেটিং প্রদান করে। তারা সারা মাইলস ও ক্রিস্টোফার জোন্সের মধ্যকার নগ্ন দৃশ্য এবং বিশ্বাসঘাতকতার উপর নিরূপিত চলচ্চিত্রের বিষয়বস্তুকে এই রেটিং প্রদানের প্রধান কারণ হিসেবে উল্লেখ করে।  এই সময়ে মেট্রো-গোল্ডউইন-মেয়ার (এমজিএম) ব্যবসায়িকভাবে ক্ষতির সম্মুখীন হচ্ছিল এবং শৈল্পিক ভিত্তি নয় বরং ব্যবসায়িক কার্যকারিতার জন্য এই রেটিংয়ের বিরুদ্ধে আপিল করে। আপিলের সময় এমজিএমের নির্বাহীরা যুক্তি দেখান যে অধিক দর্শক টানতে ও বক্স অফিস কার্যকারিতার জন্য কম বাধা সৃষ্টিকারী রেটিং দরকার। এমপিএএ বোর্ড আপিল মঞ্জুর করে এবং চলচ্চিত্রটিকে "জিপি" রেটিং দিয়ে পুনঃশ্রেণিকৃত করে, যে রেটিং পরবর্তীকালে "পিজি" নামে পরিবর্তন করা হয়। এমপিএএর তৎকালীন সভাপতি জ্যাক ভ্যালেন্টি পরবর্তী সময়ে এই পুনঃশ্রেণিকরণকে রেটিং সিস্টেমের গ্রহণযোগ্যতায় "কলঙ্কের চিহ্ন" বলে উল্লেখ করেন।The Dame in the Kimono, Jerold L. Simmons and Leonard L. Jeff, Weidenfeld and Nicolson, 1990. ১৯৯৬ সালে চলচ্চিত্রটি এমপিএএতে পুনরায় জমা দেওয়া হলে চলচ্চিত্রটিকে পুনরায় "আর" রেটিং দেওয়া হয়।  অস্ট্রেলিয়া ও নিউজিল্যান্ডে রায়ান্‌স ডটার শুরুতে পিজি রেটিং পায়, কিন্তু পরবর্তী সময়ে চলচ্চিত্রটিকে "এম" রেটিং দেওয়া হয়।  তথ্যসূত্র  বহিঃসংযোগ          বিষয়শ্রেণী:১৯৭০-এর চলচ্চিত্র বিষয়শ্রেণী:১৯৭০-এর প্রণয়ধর্মী নাট্য চলচ্চিত্র বিষয়শ্রেণী:১৯৭০-এর দশকের ইংরেজি ভাষার চলচ্চিত্র বিষয়শ্রেণী:১৯৭০-এর দশকের ঐতিহাসিক নাট্য চলচ্চিত্র বিষয়শ্রেণী:১৯৭০-এর দশকের ব্রিটিশ চলচ্চিত্র বিষয়শ্রেণী:ইংরেজি ভাষার ঐতিহাসিক নাট্য চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র বিষয়শ্রেণী:ঐতিহাসিক মহাকাব্যিক চলচ্চিত্র বিষয়শ্রেণী:প্রণয়ধর্মী মহাকাব্যিক চলচ্চিত্র বিষয়শ্রেণী:ব্রিটিশ ঐতিহাসিক নাট্য চলচ্চিত্র বিষয়শ্রেণী:ব্রিটিশ প্রণয়ধর্মী নাট্য চলচ্চিত্র বিষয়শ্রেণী:ব্রিটিশ মহাকাব্যিক চলচ্চিত্র বিষয়শ্রেণী:ডেভিড লিন পরিচালিত চলচ্চিত্র বিষয়শ্রেণী:মোরিস জার সুরারোপিত চলচ্চিত্র বিষয়শ্রেণী:মেট্রো-গোল্ডউইন-মেয়ারের চলচ্চিত্র বিষয়শ্রেণী:মাদাম বোভারি অবলম্বনে চলচ্চিত্র বিষয়শ্রেণী:আইরিশ রিপাবলিকান আর্মি সম্পর্কে চলচ্চিত্র বিষয়শ্রেণী:১৯১৭-এর পটভূমিতে চলচ্চিত্র বিষয়শ্রেণী:আয়ারল্যান্ডের পটভূমিতে চলচ্চিত্র বিষয়শ্রেণী:সৈকতের পটভূমিতে চলচ্চিত্র বিষয়শ্রেণী:কাউন্টি কেরিতে ধারণকৃত চলচ্চিত্র